**Podmienky priameho predaja majetku obce Vrádište**

1. Priamy predaj bude zverejnený v termíne do 16.07.2020 na úradnej tabuli, webovej stránke

obce [www.vradiste.sk](http://www.vradiste.sk)

2. Podmienky priameho predaja a podklady bude možné prevziať pracovných v dňoch v úradných hodinách na Obecnom úrade

3. Cenové ponuky bude možné doručiť do 16.07.2020 do 12.00 hod osobne do podateľne Obecného úradu v zalepenej obálke s označením „Priamy predaj majetku Cestné panely s cenovou ponukou – NEOTVÁRAŤ“ alebo doručiť poštou do 16.07.2020 na adresu Obecný úrad, č. 136, 908 49 Vrádište , s hore uvedeným označením na obálke. V prípade doručovania poštou sa za deň doručenia považuje deň doručenia poštovej zásielky vyhlasovateľovi – Obce Vrádište.

4. Cenová ponuka záujemcu musí obsahovať:

a) označenie záujemcu

- u fyzickej osoby : meno, priezvisko, titul, rodné priezvisko, rodné číslo, dátum narodenia, miesto trvalého pobytu, štátnu príslušnosť, stav, telefónne číslo. Ak je záujemca ženatý/vydatá, aj meno priezvisko, titul, rodné priezvisko, rodné číslo, dátum narodenia, miesto trvalého pobytu a štátna príslušnosť manžela/manželky. Ak je fyzická osoba podnikateľ je povinná predložiť spolu s návrhom aj originál výpisu živnostenského listu nie staršieho ako 1 mesiac.

- u právnickej osoby : obchodné meno, sídlo, identifikačné číslo, meno osoby/osôb, ktoré sú štatutárnym orgánom, označenie registra, ktorý právnickú osobu zapísal a číslo zápisu, predložiť výpis z obchodného registra alebo iný doklad preukazujúci právnu subjektivitu záujemcu, v origináli, nie starší ako 1 mesiac.

b) označenie predmetu kúpy , druh vozidla

c) výšku ponúknutej ceny

d) čestné vyhlásenie záujemcu

- u fyzickej osoby, že nie je osobou uvedenou v § 9a ods.6 zák.č. 138/1991 Zb. o majetku obcí v z.n.p., v prípade ak je záujemca ženatý/vydatá, tak čestné prehlásenie sa vyžaduje aj od manželky/manžela,

- u právnickej osoby, že jej zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho alebo výkonného alebo dozorného orgánu nie je osoba uvedená v § 9a ods.6 zák.č. 138/1991 Zb. o majetku obcí v z.n.p.

e) vyhlásenie – súhlas záujemcu so spracovaním osobných údajov podľa § 7 zák. č. 428/2002 Z.z. o ochrane osobných údajov v z.n.p. V prípade ak je záujemca ženatý/vydatá, tak čestné prehlásenie sa vyžaduje aj od manželky/manžela,

f) vyhlásenie záujemcu, že v prípade ak bude jeho cenová ponuka vyhodnotená ako najvýhodnejšia a OZ mu schváli priamy predaj predmetného pozemku, bude znášať všetky náklady spojené s prevodom

g) čestné prehlásenie (štatutárneho zástupcu v prípade právnickej osoby) o tom, že záujemca nemá záväzky voči obci Vrádište.

5. Obálky s návrhmi na priamy predaj s cenovou ponukou sa budú otvárať a návrhy sa budú vyhodnocovať dňa 16.07.2020. Vyhodnocovanie cenových ponúk je neverejné.

6. Komisiou vybraný účastník priameho predaja podlieha schváleniu OZ. Vybratému účastníkovi priameho predaja bude v lehote do 15 dní od zasadnutia OZ odoslaný list s oznámením o tom, že je vybratým účastníkom priameho predaja, a že bol schválený OZ.

7. S vybratým a schváleným účastníkom bude uzatvorená kúpna zmluva na odpredaj panelov.

8. Výsledky vyhodnotenia budú zverejnené v termíne do 15 dní od zasadnutia OZ.

9. Minimálna kúpna cena za 1 ks cestného panela je 30,- € .

10. Kritériom pre posúdenie návrhov na priamy predaj je najvyššia ponúknutá kúpna cena.

11. Kúpna cena bude uhradená nasledovne : pri podpise kúpnej zmluvy.

12. V prípade, že budú doručené dve rovnaké ponuky, víťaz bude určený losovaním komisiou určenou na vyhodnotenie ponúk.

13. Návrh kúpnej zmluvy bude spracovaný v zmysle príslušných ustanovení Občianskeho zákonníka vyhlasovateľom priameho predaja.

14. Vyhlasovateľ si vyhradzuje právo odmietnuť všetky predložené návrhy, priamy predaj s cenovou ponukou na predaj cestných panelov zrušiť, meniť podmienky priameho predaja, ukončiť priamy predaj ako neúspešný alebo predĺžiť lehotu na predkladanie ponúk, predĺžiť lehotu na vyhlásenie výsledku priameho predaja. Zmena podmienok priameho predaja s cenovou ponukou na predaj cestných panelov sa vykoná spôsobom a prostriedkami tak ako bola vyhlásená.

Vo Vrádišti dňa: 01.07.2020 Milan Kováč

 starosta obce